text: Masser af børn lærer om brand
  13 august 2013 kl. 14.14
  2000 børn indtager i denne uge brandstationen i Horsens.
  "1-1-2, den er go'," lyder det fra børn og voksne udenfor brandstationen i Horsens.
  Det er børn i alderen 3-6 år fra kommunens dagplejer, vuggestuer og børnehaver der for 15. gang deltager i Bamses Brandskole, som arrangementet hedder.
  I denne uge besøges brandstationen dagligt af 350 børn og 50 pædagoger. De skal lære, hvordan de skal agere, hvis de ser en ildebrand.
  "Det vigtigste ved besøget er, at de kan nummeret til 112 og ved, at de skal råbe "ildebrand", hvis de ser en," fortæller Rasmus Schou, viceberedskabsmester i Horsens Brandvæsen.
  